CELEX: 32022R0525
Language: el
Date: 2022-04-01 00:00:00
Title: Εκτελεστικός κανονισμός (ΕΕ) 2022/525 της Επιτροπής της 1ης Απριλίου 2022 για τη διόρθωση ορισμένων γλωσσικών εκδόσεων του εκτελεστικού κανονισμού (ΕΕ) 2019/947 για τους κανόνες και τις διαδικασίες που διέπουν τη λειτουργία μη επανδρωμένων αεροσκαφών (Κείμενο που παρουσιάζει ενδιαφέρον για τον ΕΟΧ)

4.4.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 105/3
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2022/525 ΤΗΣ ΕΠΙΤΡΟΠΗΣ
         της 1ης Απριλίου 2022
         για τη διόρθωση ορισμένων γλωσσικών εκδόσεων του εκτελεστικού κανονισμού (ΕΕ) 2019/947 για τους κανόνες και τις διαδικασίες που διέπουν τη λειτουργία μη επανδρωμένων αεροσκαφών
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2018/1139 του Ευρωπαϊκού Κοινοβουλίου και του Συμβουλίου, της 4ης Ιουλίου 2018, για τη θέσπιση κοινών κανόνων στον τομέα της πολιτικής αεροπορίας και την ίδρυση Οργανισμού της Ευρωπαϊκής Ένωσης για την Ασφάλεια της Αεροπορίας, και για την τροποποίηση των κανονισμών (ΕΚ) αριθ. 2111/2005, (ΕΚ) αριθ. 1008/2008, (ΕΕ) αριθ. 996/2010, (ΕΕ) αριθ. 376/2014 και των οδηγιών 2014/30/ΕΕ και 2014/53/ΕΕ του Ευρωπαϊκού Κοινοβουλίου και του Συμβουλίου, καθώς και για την κατάργηση των κανονισμών (ΕΚ) αριθ. 552/2004 και (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου και του κανονισμού (ΕΟΚ) αριθ. 3922/91 του Συμβουλίου (1), και ιδίως το άρθρο 57,
         Εκτιμώντας τα ακόλουθα:
         
                     (1)
                  
                  
                     Η πορτογαλική γλωσσική έκδοση του εκτελεστικού κανονισμού (ΕΕ) 2019/947 της Επιτροπής (2) περιέχει σφάλματα στο άρθρο 11 παράγραφος 5 στοιχείο α), καθώς και στο προσάρτημα 1 κεφάλαιο I προσάρτημα Α σημείο 1 στοιχείο α) σημείο viii) του παραρτήματος και στο προσάρτημα 3 σημείο 4 στοιχείο β) του παραρτήματος, τα οποία τροποποιούν το νόημα των διατάξεων.
                  
               
                     (2)
                  
                  
                     Η γερμανική γλωσσική έκδοση του εκτελεστικού κανονισμού (ΕΕ) 2019/947 περιέχει σφάλμα στο άρθρο 14 παράγραφος 5 στοιχείο α) σημείο i), το οποίο τροποποιεί το νόημα της διάταξης.
                  
               
                     (3)
                  
                  
                     Ως εκ τούτου, η γερμανική και η πορτογαλική γλωσσική έκδοση του εκτελεστικού κανονισμού (ΕΕ) 2019/947 θα πρέπει να διορθωθούν αναλόγως. Οι λοιπές γλωσσικές εκδόσεις δεν επηρεάζονται.
                  
               
                     (4)
                  
                  
                     Λαμβανομένων υπόψη της ανάγκης ισχύος ισότιμων όρων ανταγωνισμού για όλους τους φορείς εκμετάλλευσης, του υπερισχύοντος συμφέροντος της ακεραιότητας της εσωτερικής αγοράς, καθώς και της ανάγκης για ασφάλεια δικαίου, ο παρών κανονισμός θα πρέπει να εφαρμόζεται από τις 31 Δεκεμβρίου 2020.
                  
               
                     (5)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του άρθρου 127 του κανονισμού (ΕΕ) 2018/1139,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            
               (δεν αφορά το ελληνικό κείμενο)
            
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από τις 31 Δεκεμβρίου 2020.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 1η Απριλίου 2022.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 212 της 22.8.2018, σ. 1.
         
            (2)  Εκτελεστικός κανονισμός (ΕΕ) 2019/947 της Επιτροπής, της 24ης Μαΐου 2019, για τους κανόνες και τις διαδικασίες που διέπουν τη λειτουργία μη επανδρωμένων αεροσκαφών (ΕΕ L 152 της 11.6.2019, σ. 45).